Diari Oficial de la Generalitat Valenciana


Sumari del DOGV 6358, del 20-09-2010 (2010/9951)

RESOLUCIÓ de 10 de setembre de 2010, de la Secretaria Autonòmica d'Educació, per la qual es convoquen els cursos de promoció dels coneixements de valencià per a les persones treballdores públiques de l'Administración de la Generalitat.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6358

Data del DOGV
:   20-09-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/9951


Data del document
:   10-09-2010

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ de 10 de setembre de 2010, de la Secretaria Autonòmica d'Educació, per la qual es convoquen els cursos de promoció dels coneixements de valencià per a les persones treballdores públiques de l'Administración de la Generalitat. [2010/9951]  
La Secretaria Autonòmica d'Educació, com a responsable de l'organització i la coordinació tècnica dels cursos de promoció dels coneixements de valencià per a funcionaris i empleats públics no docents, ha considerat convenient concretar alguns aspectes organitzatius i de funcionament per tal d'aconseguir un millor aprofitament dels recursos humans i pressupostaris disponibles.   
Per això, i d'acord amb les competències atribuïdes a esta Secretaria Autonòmica en el punt 2 de l'article 8 del Decret 118/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Educació, resolc:  
1. Oferta de cursos  
Es convoquen els cursos de promoció dels coneixements de valencià, campanya 2010-2011, per al personal no docent al servici de la Generalitat.  
2. Modalitats de cursos  
a) Cursos centralitzats. El període lectiu s'iniciarà l'10 de gener de 2011 i finalitzarà el 17 de juny de 2011. Tindran una dedicació lectiva de 50 hores. S'organitzaran a les ciutats d'Alacant, Alcoi, Benidorm, Castelló de la Plana, Elx, Gandia, Orihuela, València i Sagunt, d'acord amb la planificació establida en la pàgina d'inscripció. En l'oferta s'inclouen cursos per a persones sordes, els horaris i els llocs de realització dels quals es planificaran a partir de l'estudi de les preinscripcions.  
b) Cursos en centres de treball. S'organitzaran en les diferents conselleries i organismes dependents de la Generalitat.  
3. Cursos centralitzats  
3.1. Inscripció  
Les persones interessades a assistir als cursos centralitzats hauran de fer la inscripció a través de la pàgina www.edu.gva.es/usvalencia, del 18 d'octubre al 5 de novembre de 2010. L'oferta d'estos cursos, i també la informació sobre l'inici i l'acabament de les classes, els horaris i els centres on s'imparteixen, estarà disponible en la pàgina esmentada.  
3.2. Admissió   
A partir del 26 de novembre de 2010 es podrà consultar l'assignació definitiva de cursos en la mateixa pàgina indicada per a la inscripció. La consulta mostrarà el nivell, el lloc i l'horari del curs al qual cada sol·licitant ha sigut assignat.  
Les persones que estiguen en possessió del certificat corresponent al nivell del curs que sol·liciten no seran admeses. Per a poder inscriure's en el curs de llenguatge administratiu s'ha d'estar en possessió del certificat de grau mitjà o del de grau superior de la Junta Qualificadora de Coneixements de Valencià.  
Les persones que en convocatòries anteriors van assistir a menys del 85% del total d'hores del curs i no ho van comunicar per escrit a la Secció de Dinamització Lingüística podran ser excloses del procés d'adscripció.  
3.3. Baixes, canvis de grup i anul·lació de cursos  
Les persones que, per alguna causa, decidisquen deixar d'assistir al curs o es vegen impossibilitades per a assistir al 85% del total d'hores lectives, hauran de comunicar la baixa per escrit a la Secció de Dinamització Lingüística al número de fax 518 008 631 o a l'adreça de correu electrònic odxeim@amd.uh. En l'escrit hauran de fer constar les dades personals: nom, cognoms, número de DNI, telèfon de contacte i dades del curs en el qual estan matriculades.  
Es podran sol·licitar canvis de grup amb una instància adreçada al cap de l'Àrea de Política Lingüística. Les sol·licituds s'hi hauran de remetre abans del dia 10 de desembre de 2010. L'Àrea de Política Lingüística estudiarà les causes de la sol·licitud i, si les possibilitats organitzatives ho permeten i la naturalesa dels canvis és justificada, autoritzarà els canvis.  
S'anul·laran els cursos que tinguen una demanda inferior a quinze sol·licituds; en este cas, les persones sol·licitants seran reassignades a un altre curs del mateix nivell amb places lliures.  
4. Cursos en centres de treball  
4.1. Organització i inscripció  
Les conselleries i els organismes dependents de la Generalitat podran organitzar els cursos que consideren necessaris per al personal del mateix centre de treball. El pagament del professorat anirà a càrrec de les conselleries i els organismes dependents que organitzen els cursos.   
Per tal que estos cursos s'incloguen en la campanya de promoció de coneixements de valencià 2010-2011, el director o responsable de cada conselleria o organisme dependent de la Generalitat haurà de trametre la proposta organitzativa dels cursos que apareix en l'annex a:  
Conselleria d'Educació  
Secretaria Autonòmica d'Educació, Àrea de Política Lingüística  
Av. Campanar, núm. 32  
46880 València  
Els telèfons d'informació sobre l'organització de cursos en centres de treball són el 101 922 489 i el 938 582 220.  
La sol·licitud es remetrà amb una antelació mínima d'una setmana respecte a la data d'inici del curs o cursos que se sol·liciten.  
En la proposta mencionada, el director o responsable de cada conselleria haurà de designar un coordinador. Una vegada rebuda la proposta, la Secció de Dinamització Lingüística contactarà amb els coordinadors, que seran els responsables de la posada en marxa del curs o cursos, de l'elaboració dels calendaris, dels fulls d'assistència i de la inscripció de l'alumnat que haja assistit regularment a les classes. La Secretaria Autonòmica d'Educació designarà el professorat que impartirà els cursos i considerarà les propostes de professorat que realitzen les conselleries i els organismes dependents.  
Cada persona es podrà inscriure en un sol curs. En cap cas serà vàlida la inscripció en més d'un curs.  
4.2. Dedicació lectiva, període de realització i horari dels cursos  
L'inici i l'acabament d'estos cursos, així com l'horari, seran establits pels responsables dels centres i hauran de ser confirmats per la Secretaria Autonòmica d'Educació.   
5. Coordinació i organització dels cursos  
L'organització dels cursos convocats, tant de la modalitat de centralitzats com en centres de treball, correspon al Servici d'Ús Oficial i d'Acreditació de Coneixements del Valencià.  
Els tècnics de promoció lingüística de les direccions territorials d'Educació d'Alacant i de Castelló s'encarregaran de l'organització dels cursos centralitzats i en centres de treball en les respectives demarcacions provincials. L'organització dels cursos centralitzats de la demarcació provincial de València es farà directament des del Servici d'Ús Oficial i d'Acreditació de Coneixements del Valencià.  
En els centres de treball on s'organitzen cursos i hi haja tècnics de promoció lingüística, estos seran els encarregats de coordinar el funcionament dels cursos del centre. En els centres o organismes que no disposen de tècnics de promoció lingüística, el director o responsable del departament haurà de designar una persona com a responsable de la coordinació.  
L'Àrea de Política Lingüística podrà convocar els tècnics lingüístics que coordinen els cursos i el professorat a una reunió abans que s'inicien.  
6. Contingut dels cursos  
El contingut dels cursos s'adequarà als objectius generals previstos per als nivells establits en l'annex I de l'Orde de 16 d'agost de 1994, de la Conselleria d'Educació i Ciència, per la qual s'establixen els certificats oficials administratius de coneixements de valencià que expedirà la Junta Qualificadora de Coneixements de Valencià i s'homologuen i es revaliden altres títols (DOGV núm. 2331, de 24 d'agost de 1994).  
7. Certificats  
Estos cursos són de preparació per a les proves que convoca la Junta Qualificadora de Coneixements de Valencià. L'assistència i la participació en els cursos no comporta l'expedició de cap títol que acredite haver superat cap dels nivells dels certificats oficials administratius.  
El Servici d'Ús Oficial i d'Acreditació de Coneixements del Valencià expedirà un certificat de participació de 50 hores a les persones que superen les 42 hores i 30 minuts d'assistència, sempre que el curs haja tingut una dedicació lectiva mínima de 50 hores i encara que la durada del curs haja sigut superior a les 50 hores. L'assistència inferior a les 42 hores i 30 minuts exclou l'expedició de qualsevol certificat. El professorat serà l'encarregat del seguiment d'assistències: passarà el full de firmes en algun moment al llarg de la sessió i, quan hagen firmat tots els assistents, el retirarà. Haurà d'enviar la relació d'assistents quan finalitze el curs, en la qual s'indicarà el codi del curs, el nom, cognoms i DNI, a efectes d'expedició dels certificats d'assistència al curs.  
8. Informació  
Es pot ampliar la informació sobre qualsevol aspecte organitzatiu o de funcionament en els centres de coordinació següents.  
Alacant: Direcció Territorial d'Educació, tel. 789 311 186 (34191).  
Castelló de la Plana: Direcció Territorial d'Educació, tel. 768 735 657 (58109).  
València: Direcció Territorial d'Educació, tel 721 953 898 (64249).   
Conselleria d'Educació, Secció de Dinamització Lingüística, tel. 822 363 280 i el 898 750 408  
Disposició final  
La present resolució entrarà en vigor l'endemà de ser publicada en el Diari Oficial de la Comunitat Valenciana.  
Contra la present resolució, que no posa fi a la via administrativa, les persones interessades podran interposar recurs d'alçada davant del conseller d'Educació en el termini d'un mes, a comptar a partir de l'endemà de la publicació, de conformitat amb el que disposa l'article 114 de la Llei de Règim Jurídic de les Administracions Públiques i del Procediment Administratiu Comú, sense perjuí que s'utilitze qualsevol altra via que es considere oportuna.  
València, 10 de setembre de 2010.- La secretària autonòmica d'Educació: Concepció Gómez Ocaña.  
Annex  
Cursos en centres de treball. Proposta organitzativa  
Conselleria \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Nom del centre \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tel. \_\_\_\_\_\_\_\_\_\_\_\_\_\_\_\_\_\_\_\_\_\_   
CP \_\_\_\_\_\_\_\_\_\_\_\_\_\_ Localitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
Dades dels cursos  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nom del director o responsable), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (càrrec) d'este centre, d'acord amb les instruccions per a l'organització dels cursos de promoció dels coneixements de valencià de la campanya 2010-2011 i ateses les demandes dels funcionaris que hi estan interessats,  
Propose la realització en este centre dels cursos que s'indiquen tot seguit:  
  
I NOMENA coordinador/a del curs:  
Cognoms i nom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Lloc de treball \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tel. \_\_\_\_\_\_\_\_\_\_\_\_\_\_\_\_\_\_\_\_\_\_ Correu electrònic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_,\_\_\_\_\_\_ d \_\_\_\_\_\_\_\_\_\_\_\_\_\_\_\_\_ de 20\_  
Firma  
CONSELLERIA D'EDUCACIÓ. Àrea de Política Lingüística. Secció de Dinamització Lingüística. Av. Campanar, 32. CP 46721 València. FAX: 040 688 074.  
Anexo  
Cursos en centros de trabajo. Propuesta organizativa  
Conselleria \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Nombre del centro \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dirección \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tel. \_\_\_\_\_\_\_\_\_\_\_\_\_\_\_\_\_\_\_\_\_\_  
CP \_\_\_\_\_\_\_\_\_\_\_\_\_\_ localidad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
Datos de los cursos  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nombre del director o responsable), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (cargo) de este centro, de acuerdo con las instrucciones para la organización de los cursos de promoción de los conocimientos de valenciano de la campaña 2010-2011 y atendidas las demandas de los funcionarios que están interesados,  
Propongo la realización en este centro de los cursos que se indican a continuación:  
  
Y NOMBRA coordinador/a de los cursos a:  
Apellidos y nombre \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
Puesto de trabajo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tel. \_\_\_\_\_\_\_\_\_\_\_\_\_\_\_\_\_\_\_\_\_\_   
Correo electrónico \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_, \_\_\_\_ de \_\_\_\_\_\_\_\_\_\_\_\_\_\_\_\_\_ de 20\_  
Firma  
CONSELLERIA DE EDUCACIÓN. Área de Política Lingüística. Sección de Dinamización Lingüística. av. Campanar, 32. CP 46940 Valencia. FAX: 156 540 422.